قوزئی کره ایله گونئی کره آراسین‌دا سون بیر ایلدیر باغلانمیش رابطه کاناللارینین یئنی‌دن آچیلدیغی آچیقلاندی.
گونئی کره جمهورباشقانلیغیندان وئریلن آچیقلامادا، قوزئی کره لیدئری کیم جونگ-اون و گونئی کره پرزیدنتی مون جه-این آراسین‌دا آوریل آیین‌دان بری باغلی اولان ارتباط کاناللارینی آچماق اوچون داوام ائد‌ن یازیشمالارین مثبت نتیجه وئردیگی بیلدیریلدی.
آچیقلامادا ایکی اؤلکه آراسین‌دا رسمی ارتباط خطلرینین فعال حالا گتیریلدیگی بیلدیریله‌رک،
"اورتاق گوون ایچریسینده ایکیلی ایلیشکیلرین ان قیسا زاماندا یئنیدن یاخشیلاشدیریلماسی" اومود ائدیلدی.
قوزئی کره‌ دؤولت آژانسی دا گونئی کره‌دن وئریلن رس‌می آچیقلامانی دوغرولادی.
گئچه‌ن ایل، قوزئی کره حکومتی، گونئی کره‌لی فعاللارینین دنیز یولو ایله قوزئی کره سرحدینه اعتراض ایچریکلی بروشورلار گؤندرمه‌لرینه قارشی تدبیر آلاماماسی ندنی ایله گونئی کره ایله ارتباط کاناللارینی باغلاماغا قرار وئرمیشدی.
